Diari Oficial de la Generalitat Valenciana


Sumari del DOGV 3598, del 06-10-1999 (1999/8173)

Rotlle d'apel·lació número 722/1998. Cèdula de notificació.
-----------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8173


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 722/1998. Cèdula de notificació. [1999/F8173]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 722/1998, que prové del judici de menor quantia número 428/1997, del Jutjat de Primera Instància número 5 de València, s'ha acordat notificar a l'apel·lat incomparegut en la present alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Secció Novena
  
Presidenta
  
- Mª del Carmen Escrig Orenga
  
Magistrats
  
- Gonzalo Caruana Font de Mora
  
- José Baro Aleixandre
  
València, 14 de juliol de 1999
  
La Secció Novena de l'Audiència Provincial de València, sent-ne ponent el magistrat José Baro Aleixandre, ha vist el present rotlle d'apel·lació número 722/1998, que prové de les actuacions de judici de menor quantia (terceria de domini) promoguts davant del Jutjat de Primera Instància número 5 de València, amb el número 428/1997, entre les parts: d'una, com a demandada apel·lant, la Tresoreria General de la Seguretat Social, representada pel lletrat de la Seguretat Social, i d'altra, com a demandants apel·lats, el senyor José Mas Redondo i el senyor Hilario Cabrera Torrico, representats pel procurador dels tribunals, el senyor Sin Cebriá, i com a demandat apel·lat Construcciones Ainor SL, en virtut del recurs d'apel·lació interposat per la demandada Tresoreria General de la Seguretat Social.
  
Decisió
  
Estimem el recurs de la Tresoreria General de la Seguretat Social i revoquem la sentència apel·lada, dictada pel magistrat jutge de Primera Instància número 5 d'aquesta capital en les actuacions declaratives de menor quantia (terceria), de què el present rotlle prové.
  
I, desestimant la demanda que com a terceristes formulen el senyor José Mas Redondo i el senyor Hilario Cabrera Torrico, no pertoca cap de les seues pretensions, de les quals hem d'absoldre i absolem els demandats Tresoreria General de la Seguretat Social i Construcciones Ainor SL, així com imposem a aquells demandants les costes de primera instància i sense que corresponga condemnar en les causades en aquesta alçada.
  
Per la rebel·lia de la demandada entitat Construcciones Ainor SL, que se li notifique aquesta sentència en la forma que determina l'article 283 de la Llei d'Enjudiciament Civil, si no és que, dins del tercer dia, se sol·licite la notificació personal a aquest demandat rebel.
  
Notifiqueu aquesta resolució a les parts personades i, quan pertoque, amb certificació literal d'aquesta mateixa resolució i l'oportú ofici, retorneu les actuacions originals al jutjat de procedència.
  
Aquesta és la nostra sentència, de la qual s'unirà certificació al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Construcciones Ainor SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, el lliure i expedisc.